en en en en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu en gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu en en en en en en en en en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu en en gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu ko gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en gu gu gu gu gu en en en en en en en en en en en en en en en en en en en ja en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu fr en en en en en
Gujarati Kruti – Spreading Gujjuness Worldwide
શીંગ ભુજીયા એ એક પ્રકારનો ચટપટો નાસ્તોછે, નોંધી રાખજો કામ આવશે
આ ચટપટો નાસ્તો , ચા સાથે કે સાંજે નાસ્તા માં બાળકો ને આપી શકાય. બાળકો ના સ્નેક્સ બોક્સ કે ઓફિસે લઈ જવા માટે પણ ઉત્તમ છે . બજાર માં મળતા તૈયાર પેકેટ્સ માં શીંગ ની , લોટ ની કે મસાલા ની ગુણવત્તા નું કોઈ પ્રમાણ નથી. ચાલો ઘરે જ બનાવીએ, 15 થી 20 મિનિટ માં તૈયાર થઈ જશે.
• 1 વાડકો કાચી શીંગ,
• 1 ચમચી લાલ મરચું,
• ચપટી ખાવા નો સોડા,
• 1 ચમચી તેલ ,
સૌ પ્રથમ એક બાઉલ માં લોટ લો. આ લોટ માં મીઠું , લાલ મરચું, હળદર , ધાણાજીરું , ગરમ મસાલો , આમચૂર , હિંગ , ખાવાનો સોડા બધું જ ઉમેરો.
ચમચી થી બધું સરસ મિક્સ કરી લો. હવે એમાં 2 2 ચમચી પાણી ઉમેરો. એક સાથે વધારે પાણી ઉમેરવું નહી. એકદમ સ્મૂધ બેટર બનાવો.
હવે એમાં કાચી શીંગ ઉમેરો. ચમચી થી સરસ મિક્સ કરી લો. શીંગ પર લોટ નું આવરણ બની જાવું જોઈએ. જો જરૂર લાગે તો 1 ચમચી પાણી ઉમેરી શકો.
સરસ મિક્સ કર્યા બાદ 1 ચમચી તેલ ઉમેરવું. તેલ રેડયા બાદ સરસ રીતે મિક્સ કરી લો.
કડાય માં તળવા માટે તેલ ગરમ કરો. હવે મસાલો લગાવેલી શીંગ હાથ થી છૂટી કરતા જાઓ ગરમ તેલ માં મુક્તા જાઓ. હળવા હાથે કરવું નહીં તો મસાલો શીંગ થી નીકળી હાથ પર ચોટી જશે.
મધ્યમ થઈ ધીમી આંચ પર તળવું . વચ્ચે વચ્ચે હલાવતા જાઓ જેથી શીંગ એકસરખી તળાય. ફૂલ આંચ પર તળવા થી શીંગ કાચી રહેશે અને મસાલો બળી જશે. કડક થાય એટલે બહાર કાઢી ચાટ મસાલો છાંટો.
ચમચી થી કે હાથ થી સરસ મિક્સ કરી લો. શીંગ ગરમ હશે ત્યારે પોચી લાગશે. ઠરશે એટલે એકદમ કડક થઇ જશે. ઠર્યા બાદ એર ટાઈટ ડબ્બા માં ભરી લો.
રસોઈની રાણી : રૂચી શાહ (ચેન્નાઈ)
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ – રસોઈની રાણી.
મૈસુર મસાલા ઢોસા – ઘરમાં દરેકને પસંદ આવશે.. આ વિકેન્ડ પર બનાવજો…
મૈસુર મસાલા ઢોસા , આપણા મસાલા ઢોસા કરતા અલગ હોય છે , કેવી રીતે !!?? એની લાલ લસણ ની ચટણી ના લીધે …. એકદમ ટેસ્ટી, તીખી અને મસ્ત આ ચટણી ,ઢોસા નો સ્વાદ જ ઉત્તમ બનાવી દે છે. સાથે બટેટા નો મસાલો ઢોસા ને સંપૂર્ણ બનાવે છે. આ ઢોસા ને ટોપરા ની ચટણી સાથે પીરસાય છે.
તો ચાલો આજે જોઇયે મૈસુર મસાલા ઢોસા ની રીત
લાલ લસણ ની ચટણી માટે
2 મોટી ચમચી બારીક સમારેલા ગાજર,
1 ચમચી લીલા મરચાં, બારીક સમારેલા ,
1 ચમચી છીણેલું આદુ ,
1 ચમચી અડદ ની દાળ,
2 ચમચી ચણા ની દાળ,
બટેટા ધોઈ , 2 કટકા કરી બાફી લેવા. ધીમી આંચ પર 3 સીટી સુધી બાફવા. ત્યાર બાદ છાલ ઉતારી ખમણી લેવા.
એક કડાય માં તેલ ગરમ કરી તેમાં અડદ ની દાળ અને ચણા ની દાળ ઉમેરો . દાળ થોડી બ્રાઉન થાય એટલે એમા રાઇ , લીમડા ના પાન અને હિંગ ઉમેરો. ત્યારબાદ એમાં સમારેલી ડુંગળી, આદુ, લીલા મરચા , ગાજર ઉમેરી એકાદ મિનિટ માટે શેકો ..
હવે એમા છીણેલા બટેટા , મીઠું ઉમેરી 1/4 વાડકો પાણી ઉમેરી સરસ મિક્સ કરો. 2 થી 3 મિનિટ માટે થવા દો ..
તૈયાર છે ઢોસા માં ભરવાનો બટેટા નો મસાલો ..
લાલ લસણ ની ચટણી માટે..
ચણા ની દાળ અને લાલ સૂકા મરચા ને 2 થી 3 ટીપા તેલ માં શેકી લો ..
ત્યારબાદ તેમાં ડુંગળી અને લસણ પણ ઉમેરી 2 મિનિટ શેકી લો..
મિક્સર માં બધું ભેગુ કરી તેમાં મીઠું અને આમલી નો ટુકડો ઉમેરી વાટી લો. પાણી થોડું જ ઉમેરવું. ચટણી જાડી પણ પાથરી શકાય એવી હોવી જોઈએ .. આ ચટણી એકદમ તીખી જ હોય , નહીં તો સાદા મસાલા ઢોસા જેવો જ ટેસ્ટ આવશે.
હવે ઢોસા નું ખીરું તૈયાર કરો. ગરમ નોન સ્ટિક તવા પર ઢોસો પાથરો. થોડી સેકેન્ડ પછી જ્યારે ઢોસો થોડો શેકાય એના પર ચમચી થી લસણ ની ચટણી પાથરો. ઢોસા ની કિનારી પર ઘી કે તેલ નાખો.
ત્યારબાદ તેના ઉપર 2 થી 3 ચમચી બટેટા નો મસાલો પાથરો.. ઢોસા ને ઉલટો કરવાની જરૂર નથી.
બસ ઢોસા ને વાળી ને ચટણી ની સાથે પીરસો…
આશા છે આપ સહુ ને પસંદ પડશે.
રસોઈની રાણી : રૂચી શાહ
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ.
Posted on May 9, 2018May 9, 2018
શારીરિક સ્વાસ્થ્ય માટે જરૂરી ફાયબર્સ વિશે જાણવા જેવું……..
ફાયબર્સ વિશે જાણવા જેવું
શરીર માટેના જરૂરી વિટામીન્સ કે પ્રેટીન્સ, કાબ્રોબાઇડ્રેટ્સ જેટલાં જ જરૂરી ફાયબર્સ છે. ડાયટરી ફાઇબર્સ એટલે એવો ખોરાક જેમાં કોઈપણ પ્રકારની કેલેરી હોતી નથી. તે આંતરડામાં જઈને ખોરાક ખાધાનો સંતોષ આપે છે. તેનાથી પેટ ભરાયાનો સંતોષ થાય છે અને લાંબા સમય સુધી ભૂખ લાગતી નથી.
વધુ ફાયબરવાળો ખોરાક ખાવાના ફાયદા ઘણા છે. વધુ ફાયબરવાળો ખોરાક ખાવાથી ડાયાબીટીસ કંટ્રોલમાં રહે છે. ઉપરાંત વધુ કોલેસ્ટ્રોલને દર્દીઓને પણ ફાયબરવાળો ખોરાક કોલેસ્ટેરોલને નિયમનમાં રાખે છે. આંતરડાના કેન્સર, કબજીયાતના રોગોને દૂર રાખવા માટે ફાઇબર્સ લેવા આવશ્યક છે. આ ઉપરાંત વધુ પડતા વજનના રોગીઓ પણ જો ફાયબર્સયુક્ત ખોરાક લે તો વજન વધતુ અટકે છે અને વજન ઉતારવા માટેના પ્રયત્ન કરતાં લોકોને પણ ફાયબર્સથી વજન જલદી ઉતારી શકાય છે. ફાયબર્સવાળો ખોરાક આંતરડામાંથી કોલોનમાં થઈને શરીરની બહાર નીકળી જાય છે જેનાથી કોલોનને હેલ્ધી રહે છે. માટે જ ફાઇબર્સને કુદરતી સ્ક્રબર કહેવામાં આ છે. જે આંતરડાને સાફ કરવાનું કામ કરે છે. આ ફાઇબર્સ આપણને આખા અનાજ, જાડા લોટ, શાકભાજી અને ફળફળાદી તેમ જ સુકામેવામાંથી ભરપુર પ્રમાણમાં મળે છે. હાઇફાયબરવાળો ખોરાક ખાવાથી ઘણાબધા રોગોથી દૂર રહેવાય છે જેમ કે ઇનસોલ્યુબલ ફાયબર્સવાળો ખોરાક એટલે શાકભાજી જાડો લોટ વિગેરે ખાવાથી કોલોન કેન્સરથી દૂર રહેવાય છે. સોલ્યુબલ ફાયબર એટલે કે ફળફળાદિ, કઠોળ, ડ્રાયફ્રુટ લેવાથી સ્ટ્રોકના રોગોને અટકાવાય છે. ઉપરાંત ડાયાબીટીસ કબજીયાત વિગેરે રોગેને દૂર રાખી શકાય છે.
સોલ્યુબલ ફાયબર્સ હાઇકોલેસ્ટેરોલમાં ફાયદો કરે છે. સોલ્યુબલ ફાયબર્સ ઓગળીને આંતરડામાં જાડા થઈ એક જાતની જેલ ઉત્પન્ન કરે છે. આ જેલ શરીરમાં શુગરનું ઉત્પાદન ઓછુ કરી શરીરમાં બ્લડ ગ્લુકોઝ લેવલ સંતુલીત કરે છે. આજ જેલ કબજીયાતને દૂર કરી હરસ મસા વિગેરેને થતા અટકાવે છે. એક નોર્મલ વ્યક્તિએ તેના રોજીંદા ખોરાકમાં 20થી 35 ગ્રામ સુધી ફાઇબર્સનો ઉપયોગ કરવો જોઈએ. જ્યારે હેલ્ધી અને ન્યુટ્રીશીયસ ડાયટમાં ફાઇબર્સ ઉમેરવામાં આવે ત્યારે તે વજન ઉતારવામાં મદદરૂપ થાય છે. વધુ પડતા ફાઇબર્સ લેવાથી અપચો કે ગેસ ઉદ્ભવી શકે છે. જ્યારે વધુ ફાઇબર્સવાળો ખોરાક લેવામાં આવે ત્યારે પાણીનો વપરાશ પણ વધુ રાખવો જરૂરી છે. નહીંતર કબજીયાત અથવા ગેસનો અનુભવ થઈ શકે છે. આવા ફાઈબર્સનો ફાયદો મેળવવા માટે જ આપણે ફળફળાદિ વિગેરેને છાલ સહીત ખાવાનો આગ્રહ રાખવો જોઈએ. તેમ જ ફળના રસ પીવાને બદલે કાપીને ખાવા જોઈએ જેથી તેના ફાઇબર્સ જળવાઈ રહે. રોજિંદા ખોરાકમાં શાકભાજીનો ઉપયોગ વધારવા વિવિધ વાનગીઓ બનાવીને પિરસવી જોઈએ. અઠવાડિયામાં બે વખત સાંજના જમવામાં ફક્ત શાકભાજીવાળી વાનગીઓ બનાવવી જોઈએ. ખોરાકમાં ફાઈબર્સનો ઉમેરો કરવા પેક્ડ ફુડ ખરીદતી વખતે તેની ઉપર લખવામાં આવેલા ફાઇબર્સની માત્રા ચકાસીને જ ખરીદવા જેથી મહત્તમ ફાઇબર્સવાળો ખોરાક શરીરને ફાયદો કરે.
લેખક : લીઝા શાહ (ડાયેટીશયન),
ફોન નંબર :  +91-9173706065
દરરોજ આવી રસપ્રદ અને ઉપયોગી માહિતી માટે લાઇક કરો અમારું પેજ
આપ અહિયાં આ જે માહિતી વાંચી રહ્યા છો એ હેલ્થ અને ડાયટએક્સપર્ટલીઝા શાહ દ્વારા બતાવવામાં આપેલ છે, તેઓ એક ખુબ અનુભવી એક્સપર્ટ છે, વધુ માહિતી માટે તમને તેમને કોન્ટેક્ટ કરી શકો છો…
Posted on May 9, 2018May 9, 2018
ઘી ખાવાના ફાયદાઓ વાંચો ને કાલથી જ શરૂ કરી દો ઘી ખાવાનું….
ઘી ના આ ફાયદાઓ જાણીને આશ્ચર્ય ન પામશો.
ગાયનુ ઘી ખાવાના ફાયદા ઘણા છે, પરંતુ આજકાલ લોકો તેમના સ્વાસ્થ્યને કારણે જેમકે અધિક વજન અને કોલેસ્ટેરોલ વિશે ચિંતિત છે. આજે લોકો ઘી ખાતા નથી કારણ કે તેમને ડર છે કે તેમનું વજન ઘી થી વધી નઈ જાય ને ! પણ મિત્રો, ગાયનુ ઘી આરોગ્ય માટે ખૂબ જ લાભદાયક છે. હા, તમે સાચું જ સાંભળ્યું છે, ગાયનું ઘી આપણા સ્વાસ્થ્ય માટે ખૂબ ફાયદાકારક છે.
ગાયનુ ઘી સ્વાદિષ્ટ અને સુગંધિત હોવાની સાથે સાથે કોઈ દવા કરતાં ઓછુ નથી. આયુર્વેદમાં, ગાયના ઘીને અમૃત તરીકે વર્ણવવામાં આવે છે. જો ગાયનું ઘી નિયમિતપણે ખવાય છે, તો વધતા વજનને કાબુમાં તો રખાય જ, સાથે સાથે કોઈ પણ પ્રકારના રોગોથી બચાવ પણ થાય છે. જેમ ગાયનુ દૂધ ઊર્જાથી ભરપુર હોય છે, એમ દેશી ઘી પણ ઉર્જાથી સમૃદ્ધ છે. ગાયનુ ઘી ખાવાથી ચહેરા પર એક ચમક આવે છે, સાથે સાથે શરીરમાં ઊર્જા અને મગજમાં તીવ્રતા આવે છે.
ઘી ખાઈને કોલેસ્ટ્રોલ ઘટાડો
ગાયનુ ઘી ખાવાથી, રક્ત અને આંતરડામાં રહેલા કોલેસ્ટ્રોલનુ પ્રમાણ ઓછુ થાય છે. આવું થવાનું કારણ એ છે કે ઘીથી બાઈલરી લિપિડનો સ્ત્રાવ વધે છે. ઘી શરીરમાંના ખરાબ કોલેસ્ટ્રોલનું પ્રમાણ માપમાં રાખે છે અને સારા કોલેસ્ટ્રોલને વધારવામાં મદદ કરે છે. તેથી જો તમે કોલેસ્ટ્રોલની સમસ્યાને કારણે મુશ્કેલીમાં હશો તો ગાયના ઘીને તમારા ખોરાકમાં ઉમેરો.
ઘી પાચન તંત્રને મજબૂત બનાવે છે
ઘી નો સ્મોકિંગ પોઇન્ટ અન્ય ચરબીની તુલનામાં ઘણો વધારે છે. આ જ કારણે એ રસોઈ વખતે સરળતાથી બર્ન નથી થતી. ઘીમાં હાજર સંતૃપ્ત બોન્ડની માત્રા ખૂબ ઊંચી હોય છે, જેથી મુક્ત રેડિકલ નીકળવાની સંભાવના ઓછી હોય છે. ઘીમાં જોવા મળતા નાના ફેટી એસિડ્સની હાજરી શરીર દ્વારા ખૂબ જ ઝડપથી વાપરી શકાય છે. જેના દ્વારા તમારા શરીરની પાચન તંત્ર સારું થાય છે.
ઘી હૃદય માટે પણ ફાયદાકારક છે અત્યાર સુધી લોકો સમજતા હતા કે દેશી ઘી રોગોનું સૌથી મોટું કારણ છે. પરંતુ આ સાચું નથી કારણ કે ગાયનું ઘી હૃદય સહિતના ઘણાં રોગો દૂર કરવામાં મદદ કરે છે. હૃદયની નળીઓ બ્લોક થઇ જવાનો પ્રોબ્લેમ હોય તો ગાયનુ ઘી સુવાહક તરીકે કામ કરી એનો અવરોધ દુર કરી શકે છે. જે વ્યકિત હૃદયરોગથી પીડાય છે અને ચીકણું ખાવા માટે પ્રતિબંધિત છે, તેને ગાયનુ ઘી ખાવું જોઈએ કારણ કે તે હૃદયને મજબૂત બનાવે છે.
ઘી ખાવાથી ચામડીનો ગ્લો વધે છે ગાયના ઘીમાં મોટી માત્રા એન્ટીઑકિસડન્ટ હોય છે, જે આપણા ચહેરાની તેજસ્વીતા જાળવાઈ રહે છે. સાથે સાથે ચામડીને નરમ અને મુલાયમ બનાવી શુષ્કતા પણ ઘટાડે છે. તે ખુબ જ ફાયદાકારક છે.
લેખન. સંકલન : અશ્વિની ઠક્કર
રોજ રોજ આવી સ્વાસ્થ્યવર્ધક માહિતી વાંચવા માટે લાઈક કરો અમારું પેજ ..
Posted on May 8, 2018May 13, 2018
કાચી કેરી – ફુદીનાનું શરબત – આ શરબત ઉનાળામાં લૂ સામે રક્ષણ આપે છે ઉપરાંત સ્વાદિષ્ટ ને પૌષ્ટિક પણ છે …
કાચી કેરી – ફુદીનાનું શરબત
કાચી કેરી ખાવાના અગણિત ફાયદાઓ છે. કાચી કેરી માં વિટામિન A અને E આવેલું હોય છે. જે હોર્મોન્સ ના બેલેન્સ માં મદદરૂપ છે. કાચી કેરી અને મીઠું જોડે ખાવાથી શરીર માં પાણી નું પ્રમાણ પણ જળવાય રહે છે. સૌથી મોટો ફાયદો એ છે કે ઊંચા તાપમાને શરીરમાં થતા નુકસાન ને અટકાવે છે. એટલે જ કહેવાય છે કે ઉનાળા માં બને એટલો કાચી કેરી નો ઉપયોગ કરો.
ફુદીનો ગરમી માં રાહત આપે છે અને પેટની બધી તકલીફો દૂર કરે છે.ખડી સાકર ગરમી માં ખૂબ જ ઠંડક આપે છે. કાચી કેરી – ફુદીના શરબત ની રેસિપી આજે લઈ ને આવી છું જે ખડી સાકર નો ઉપયોગ કરી ને બનાવ્યું છે. રોજ આ શરબત પીવાથી ગરમીમાં લૂ ક્યારેય નહીં લાગે… ખૂબ જ સ્વાદિષ્ટ અને પૌષ્ટિક એવા શરબત માટે ની
સામગ્રી:- (4 ગ્લાસ માટે )
1 કપ ફુદીના ના પાન,
ખડી સાકર સ્વાદાનુસાર ( તમે ઈચ્છો તો ખાંડ કે ગોળ પણ લઈ શકો છો.),
1/2 ચમચી શેકેલા જીરા નો ભુકો,
સૌ પ્રથમ કાચી કેરી ને ધોઈ ને સાફ કરી ને 1/2 ગ્લાસ જેટલું પાણી ઉમેરી ને કુકર માં 1 સીટી વગાડી ને બાફી લો. ઠંડુ થાય એટલે છાલ નીકાળી લો અને ગોટલા માંથી બધો પલ્પ નિકાળી લો. બાફેલું પાણી પણ એમાં જ ઉમેરી દો.
હવે  ખડી સાકર ને પાણી માં પલાળી રાખો અથવા મિક્સર માં ક્રશ કરીને 1/2 ગ્લાસ પાણી માં ઓગાળી લો.
ત્યારબાદ હવે મિક્સર બાઉલ માં કેરી નો પલ્પ, ખડી સાકર નું પાણી , ફુદીનો , જીરા નો ભુકો અને સંચળ ઉમેરી ને એક ગ્લાસ ઠંડુ પાણી ઉમેરીને
બરાબર ક્રશ કરી લો. સૂપ ની ગરણી થી ગાળી લો અને બીજું 2 ગ્લાસ ઠંડુ પાણી ઉમેરી દો. તમે ઇચ્છો તો બરફ ના ટુકડા પણ ઉમેરી શકો.
ગ્લાસ માં નિકાળી ને ઠંડુ સર્વ કરો…
નોંધ:- તમે ઇચ્છો તો ખાંડ માં પણ બનાવી શકો. પરંતુ સાકર વધુ ગુણકારી છે. ખટાશ ઓછી લાગે તો લીંબુ પણ ઉમેરી શકાય કે કેરી વધુ લેવી. આ શરબત બનાવીને ફ્રીઝ માં 2-3 દિવસ માટે સ્ટોર પણ કરી શકાય છે. ફુદીના વિના બનાવેલા આ શરબત ને બાફલો કે આમ પન્ના કહે છે.
રસોઈની રાણી : જલ્પા મિસ્ત્રી (અમદાવાદ)
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ – રસોઈની રાણી.
Posted on May 8, 2018May 11, 2018
વરીયાળી અને કાળી દ્રાક્ષનું શરબત – ગરમી સામે રક્ષણ આપે એવું સ્વાસ્થ્યવર્ધક છે આ શરબત….
વરીયાળી અને કાળી દ્રાક્ષ નું શરબત
ઉનાળો શરુ થતા જ દરેક ના ઘરે મેનુ માં શરબત અને ઠંડા પીણા વધી જાય. પણ જો આજ શરબત ગરમી સામે રક્ષણ આપે એવું સ્વાસ્થ્યવર્ધક હોય તો પૂછવું જ શુ.માર્કેટ માં મળતાં શરબત ની બોટલો માં , ખાંડ , કલર અને ફ્લેવર્સ સિવાય બીજું કાંઈ હોતું નથી.. વરીયાળી અને દ્રાક્ષ બંને ના ગુણધર્મ ગરમી ખેંચી લેવાના છે. આ શરબત સવાર માં ખાલી પેટ કે આખા દિવસ માં ક્યારે પણ લઇ શકાય.
• 1/2 વાડકો સૂકી કાળી દ્રાક્ષ,
• 1 વાડકો વરિયાળી,
• 2 થી 3 ચમચી ખડી સાકર નો ભૂકો,
• થોડા બરફ ના ટુકડા (સ્વાદ અનુસાર),
સૌ પ્રથમ વરિયાળી ને સાફ કરી મિક્સર માં એનો ભૂકો કેરી લેવો.
આ ભૂકો આપ એર ટાઈટ ડબ્બા માં ભરી ને રાખી શકો છો. રોજ જરૂર મુજબ ઉપયોગ માં લઇ શકાય. એક બાઉલ માં વરિયાળી નો ભૂકો અને કાળી સૂકી દ્રાક્ષ લો.
હવે એમાં 3 થી 4 ગ્લાસ જેટલું પાણી ઉમેરો. પાણી ઉમેરી ઢાંકી દો અને 5 થી 6 કલાક અથવા આખી રાત પલળવા દો. જેનાથી દ્રાક્ષ અને વરિયાળી ના ગુણ પાણી માં પણ ભળે.
સવારે આ પાણી ને હાથ થી સરસ મસળી લો. દ્રાક્ષ ફૂલી ગઈ હશે એને પણ મસળી લો. સરસ રીતે મસળો કે દ્રાક્ષ અને વરિયાળી નો જ્યુસ પાણી સાથે સરસ ભળી જાય.
હવે આ જ્યૂસ ને ગળી લો. આપણે અહીં વરિયાળી નો ભૂકો એટલે જ કર્યો વરિયાળી waste ના જાય. દ્રાક્ષ પણ સરસ રીતે મસળશો તો ખાલી કુચા જ નીકળશે.
હવે આ જ્યુસ માં ખડી સાકાર નો ભૂકો ઉમેરો. આપ ચાહો તો સાદી ખાંડ કે ખાંડ નો ભૂકો પણ વાપરી શકો. ખડી સાકાર નો ભૂકો બજાર માં તૈયાર પણ આરામ થી મળી જશે. સાકર શરીર માટે સારી છે.
આ જ્યૂસ માં ભાવે તો બરફ ના ટુકટા પણ ઉમેરી શકો. આ જ્યૂસ સવાર માં ખાલી પેટે પીવા થી બહુ ફાયદો કરે છે. તડકા માં જાઓ ત્યારે આ જ્યૂસ બોટલ માં ભરી સાથે લઈ જાઓ અને પીતા રહો.
આપ પણ આ ઉનાળા માં આ જ્યૂસ રોજ પીને ફાયદો ઉપાડશો…
• મેં અહીં વરિયાળી ને અધકચરી ભૂકો કરી ને વાપરી છે . આપ ચાહો તો આખી કે એકદમ ભૂકો પણ વાપરી શકો.
• ખડી સાકાર ના બદલે આપ સાદી ખાંડ પણ ઉમેરી શકો. ખડી સાકાર નું માપ સ્વાદ અનુસાર રાખવું.
રસોઈની રાણી : રૂચી શાહ (ચેન્નાઈ)
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ – રસોઈની રાણી.
Posted on May 7, 2018May 17, 2018
‘દેશી સ્ટાઇલ  મૅક્રોની પાસ્તા’ બાળકોનાં ફેવરીટ પાસ્તા આજે જ બનાવો…..ટેસ્ટ તો જોરદાર છે હો
દેશી સ્ટાઇલ  મૅક્રોની પાસ્તા
આજકાલના બાળકો ને જંક ફુડ વધુ ભાવતું હોય છે અને એમાં પણ રોજની ફરમાઇશ હોય કે કંઈક નવું બનાવો. બાળકોને ટીફીન માટે પણ આપી શકાય એવી ડીશ છે. મમ્મીઓને એ ચિંતા થતી હોય કે કેમ કરી ને હેલ્થી ફુડ આપે. આજે હું કંઈક એવી જ રેસિપી લાવી છું. જેનાથી મમ્મી અને બાળકો બંને ખુશ…
‘દેશી સ્ટાઇલ  મૅક્રોની પાસ્તા’
આ રેસિપીમાં બહુ જ બધા વેજીટેબલ હોવાથી સ્વાસ્થ પણ ફાયદાકારક છે.
250 ગ્રામ મૅક્રોની પાસ્તા,
પાણી તેને બાફવા માટે,
2 નંગ ટામેટાં ઝીણા સમારેલા,
1 નંગ  ડુંગળી ઝીણી સમારેલી,
1 નંગ કેપ્સિકમ ઝીણું સમારેલું (મેં ત્રણ કલર ના લીધા છે થોડા થોડા),
1 નાનું ગાજર ઝીણું સમારેલું,
1/2 નાની વાડકી કોબી ઝીણી સમારેલી,
2 ચમચા કોથમીર ઝીણી સમારેલી,
2 ચમચા તેલ વઘાર માટે,
સૌ પ્રથમ મૅક્રોની પાસ્તા કરતા 3 ગણું પાણી લઇને એક  જાડા તળીયા વાળા તપેલામાં ઉકળવા મુકો.
એ ઊકળે એટલે એમાં તેલ અને મીઠું ઉમેરો. ત્યારબાદ મૅક્રોની ઉમેરી ધીમી આંચ પાર ચઢવા દો.
બીજીબાજુ બધા શાક સમારી ને તૈયાર કરો.
થોડીથોડીવારે મૅક્રોનીને હલાવીને ઉપર નીચે કરવી જેથી નીચે ચોંટી ના જાય.10 – 15 મિનિટ બાદ મૅક્રોની બરાબર ચઢી ગઈ છે એ ચેક કરી ને ગેસ બંધ કરી દો. વધારાનું પાણી વધાર કરો ત્યારે જ નીકાળો.
હવે એક જાડી કડાઈમાં તેલ ગરમ કરવા મુકો. એ થાય એટલે એમાં જીરું ,હળદર અને હિંગ ઉમેરો.
એમાં ડુંગળી નાખી એક મિનિટ માટે તેજ આંચ પર સાંતળો. પછી એમાં બધા શાક ( કોથમીર સિવાય) અને  મસાલા ઉમેરો અને બરાબર મિક્સ કરો.  બધું જ તેજ આંચ પર 1 મિનિટ જેટલું સાંતળો..
હવે મૅક્રોનીમાંથી વધારાનું પાણી કાઢીને કડાઈમાં શાક સાથે મિક્સ કરો .. લીંબુ ઉમેરી ને મિક્સ કરો.
2 મિનીટ ઢાંકી ને પકાવો. કોથમીર ઉપર થી છાંટી દો.
તૈયાર છે ઝટપટ દેશી સ્ટાઇલ વેજીટેબલ મૅક્રોની પાસ્તા
આ મૅક્રોનીને બાઉલ નિકાળી ને સોસ અને ચીઝ થી ગાર્નિશ કરી ને ગરમ ગરમ સર્વ કરો..
– શાકભાજી એકદમ ઝીણા સમારવા.
– તેલમાં ઓલિવ ઓઇલ હોય તો એ પણ ઉપયોગ કરી શકાય.
– લીંબુ ખટાશ મુજબ વધુ કે ઓછું ઉમેરવું.
– તમને ગમતાં શાક પણ ઉમેરી શકો.
– સોસ અંદર પણ ઉમેરી શકાય.. પણ બહારનો સોસ જેટલો  બાળકો ઓછો ખાય એટલું સારું એટલે ગાર્નિશ કરવામાં જ ઉપયોગ કર્યો છે.
– મૅક્રોની બરાબર ચઢવા દેવી જેથી કાચી ના રહી જાય.
રસોઈની રાણી : જલ્પા મિસ્ત્રી (અમદાવાદ)
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ – રસોઈની રાણી.
Posted on May 7, 2018May 13, 2018
ખાંડવી એ ગુજરાતની લોકપ્રિય વાનગી છે, જે બનાવવી એકદમ સરળ છે તો ચાલો આજે માઇક્રોવેવ ખાંડવી બનાવીએ
ગુજરાતીઓને પ્રિય વાનગીઓમાંની એક છે ખાંડવી… ચનાના લોટ માંથી બનતી આ સરળ વાનગી દેખાય છે એટલી સહેલી નથી બનાવવી. અને ઘરે બનાવો ત્યારે પરફેક્ટ જ બનશે એવું કહી ના શકાય. પણ હા , જો અમુક વાતોનું ધ્યાન રાખવામાં આવે તો જરૂર થી એકદમ પરફેક્ટ ખાંડવી પહેલીવારમાં જ બનાવી શકાય.
હું આજે એવી જ ફુલ પ્રૂફ રેસીપી લાવી છું ખાંડવી માટેની. માઇક્રોવેવમાં બનાવીશું ખાંડવી. મિનિટો સુધી એકધારા હલાવતા રેહવું નહિ પડે અને બસ મિનિટોમાં તૈયાર ખાંડવી. તો ચાલો જોઈએ માઇક્રોવેવમાં બનતી ખાંડવીની રીત ….
નોંધ: જે મિત્રો પાસે માઇક્રોવેવ નથી એ ગેસ પર બનાવી શકે છે. સામગ્રીનું માપ આજ રહેશે..
છાસ બહુ જાડી કે બહુ પાતળી ના કરવી . છાસ બહુ ખાટી ના લેવી. ખાંડવી ખૂબ જ ખાટી થઈ જાશે.
1 cup ચણાનો લોટ,
સૌ પ્રથમ ચણાનો લોટ અને છાસ માપ મુજબ લેવાનું છે.
એમાં મીઠું , હિંગ , હળદર મિક્સ કરો. ને પછી બ્લેન્ડરથી મિક્સ કરવું એટલે પ્રોપર મિક્સ થાય અને એક પણ લોટનો કણ રહી ન જાય .
માઇક્રોવેવ માં 4 min માટે મુકો. બહાર કાઢી ખૂબ જ સરસ રીતે ફેંટો ..
હવે ફરી 4 min માટે માઇક્રોવેવ માં મુકો. ફરી બહાર કાઢી સરસ રીતે ફેંટો. ચેક કરો , જો ના થઇ હોય તો ફરી 2 મીન માટે મુકો . દરેક માઇક્રોવેવ ના સેટિંગ પ્રમાણે ટાઈમ થોડો આગળ પાછળ હોય .
હવે પ્રશ્ન એ કે ચેક કેવી રીતે કરવું કે ખાંડવીનું બેટર બન્યુ કે નહીં…
ચમચીથી થોડું બેટર લઈ , તેલ લગાવેલા પ્લેટફોર્મ કે થાળી પર પાથરો . ઠર્યા પછી જો એમ થી રોલ વાળી શકાય તો બેટર તૈયાર છે , ખાંડવી વળવા માટે.
તરત જ બેટર ને તેલ લગાવેલ પ્લેટફોર્મ પર પાથરો. આ સ્ટેપ પર ઝડપ દેખાડવી. બેટર ઠર્યા પછી પાથરી નહીં શકાય . હમેંશા પાથરવા માટે ઉપર થી નીચે તરફ કરવું, વધારે સરસ અને પાતળું પાથરી શકાશે .. મેં પાથરવા માટે સનમાઈકાનો ટુકડા વાપર્યો છે અને એનાથી બહુ જ સરસ પાતળું પાથરી શકાય છે .આપ ચાહો તો તાવેથો પણ વાપરી શકો.
હવે કાપા કરી લો . હળવા હાથે રોલ વાળો.
હવે આ બધા રોલ થાળી માં ગોઠવો અને વઘાર કરી લિયે..
વઘાર માટે કડાયમાં તેલ ગરમ કરો . તેમાં રાઈ , તલ , લીમડાના પાન અને હિંગ ઉમેરી ચમચી થઈ વઘાર ખાંડવી પર પાથરી દો .ઉપર થી નારીયલ નું ખમણ અને કોથમીર થી સજાવટ કરો ..
લો તૈયાર છે , ખાંડવી.
રસોઈની રાણી : રૂચી શાહ (ચેન્નાઈ)
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ – રસોઈની રાણી.
Posted on May 7, 2018May 10, 2018
‘ભાત અને કોથમીરના વડા’, અત્યારે કોથમીર સરસ તાજી મળે છે માર્કેટમાં તો આજે જ બનાવજો આ ટેસ્ટી વડા
ભાત અને કોથમીર ના વડા
તમારા ઘરે જો બપોરે ભાત વધુ બની ગયા હોય તો બિલકુલ ચિંતા ના કરો.. બહુ જ સરળ ને સ્વાદિષ્ટ એવા ભાત અને કોથમીર ના વડા ની રેસિપિ આજે તમારા લોકો માટે લાવી છું.
ભાત અને કોથમીર ના વડા ની સામગ્રી:–
2 કપ રાંધેલો ભાત( બહુ કડક કે પોચા ના હોવા જોઈએ),
3/4 કપ ઝીણી સમારેલી કોથમીર,
3 ચમચા ભાખરી નો લોટ,
1 ચમચો ચણા નો લોટ,
1 ચમચી આદુ મરચાં ની પેસ્ટ,
એક બાઉલ માં ભાત અને કોથમીર લો.
અને તેમાં બેઉ લોટ ઉમેરો અને બધા મસાલા મિક્સ કરો.
તેમાં સોડા અને તેની ઉપર લીંબુ નો રસ નાખી બધું હળવા મિક્સ કરો. તેલ વાળા હાથ કરી ને નાનાં વડા બનવી લો. તમે ઇચ્છો તો વહેલા બનાવી ને ફ્રીઝ માં રાખો .
આ વડા ને ધીમી આંચ પર ગરમ તેલ માં ગોલ્ડન બ્રાઉન થાય ત્યાં સુધી તળો.
ગરમા ગરમ વડા સોસ અને લીલી ચટણી સાથે સર્વ કરો. આ વડા ઉપર થી crunchy અંદર થી સોફ્ટ હોવાથી બહુ જ સરસ લાગે છે.
બાળકો ને ટિફિનબોક્સ માં પણ ચીઝ સ્પ્રેડ જોડે પણ આપી શકાય છે. આ વડા ઠંડા પણ સરસ લાગે છે.
ભાત અગાઉ થી બનાવી લેવા જેથી વડા સારા બને. વડા નું મિશ્રણ સોફ્ટ જ હોય છે. વડા વાળવામાં તકલીફ પડે તો જ વધુ ઘઉં નો લોટ ઉમેરો. વધુ તેજ આંચ પરના તળવા એટલે અંદર થઈ કાચા ના રહે.કોથમીર ધોઈ ને કોરી કરી ને ઉપયોગ કરવો.
રસોઈની રાણી : જલ્પા મિસ્ત્રી (અમદાવાદ)
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ – રસોઈની રાણી.
Posted on May 5, 2018May 17, 2018
મસાલા તડકા છાસ – ગરમીમાં રાહત આપતી છાસ રોજ બનાવી પીજો !!!!
હેલો મિત્રો ઉનાડા નો તાપ બહુ લાગે છેને. આખો દિવસ એમ જ થાઈ કે ઠંડુ પાણી, કોલ્ડડ્રિંક્સ જેવી ઠંડી ઠંડી વસ્તુઓ જ પીધા કરીએ.. આમાં પણ ઠંડી ઠંડી છાસ માડી જાય મસાલા વાડી તોતો મજા પડી જાય. અને આજે હું લઈ ને આવી છું છાસ ની રેસીપી માં કૈક નવું. અપડે સૌ મસાલા છાસ તો પીએ જ છીયે. પરંતુ ક્યારેય વિચાર્યું છે કે છાસ માં પણ તડકો લગાવી સકાય ? હા લગાવી જ સકાય ને. ઠંડી ઠંડી મસાલા છાસ માં જો તડકો લાગી જાય તોતો એનો સ્વાદ જ અનેરો થાઈ જાય છે. અને છાસ માં અપડે અપિસું ફુદીના નું ફ્લેવર તેથી આ તડકા છાસ ફુદીના છાસ થી પણ લોકો આને ઓડખે છે. ફ્રેશ ફુદીના નો તડકો અને ઠંડી છાસ. સાંભડતા જ મોઢામાં પાણી આવી ગયા ને… તો ચાલો આજે બનાવીએ મસાલા તડકા છાસ.
2-3 ચમચી જેટલા ફોદીનો,
2-3 ચમચી જેટલી કોથમરી,
1 નંગ લીલું મરચું,
½ ચમચી મરી પાઉડર
સૌપ્રથમ અપડે લઈસુ કોથમરી અને ફોદીનો બને ને ધોઈ અને જીણું સમારી લેવું. ત્યાર બાદ લીલા મરચાં ને પણ ધોઈ અને સમારી લેવું. મરચું ફક્ત તીખાસ માટે લીધું છે. એ ના ઉમેરવું હોય તો તેને અવગણી પણ સકો છો. અને કોથમરી તેમજ ફોડીના ના પ્રમાણ માં ટેસ્ટ પ્રમાણે વધારો ઘટાડો કરી સકો છો. અને જોડે જ લઈસુ લીમડો પણ.
હવે એક પેન માં તેલ ગરમ કરી તેમાં જીરું ઉમેરીસું. અને ધીમી આંચ ઉપર જીરું ને સાંતડી લેવું.
હવે અપડે પેન માં ઉમેરીસું સમારેલા કોથમરી, ફોદીનો, લીમડાના પાન અને સમારેલા લીલા મરચાં.
હવે તેને ધીમી આંચ ઉપર સાંતડી લેવા જેથી તેના ફ્લેવર બરાબર મિક્સ થઈ જાય. અને થઈ જ્ઞ બાદ તેને એક બાઉલ માં કાઢી લો.
હવે આપડે લાઈસુ છાસ. અપડે જેટલી પણ તડકા છાસ બનાવવી હોય તેટલી છાસ લેવી.. આ છાસ બનાવવા માટે જો ખાટી છાસ નો ઉપયોગ કરીયે તો વધારે જ ટેસ્ટી બને છે
હવે અપડે જેમાં પણ છાસ સેર્વ કરવી હોય તે બાઉલ માં કે મટકી માં છાસ કાઢી લેવી અને ઉપર છાસ નો મસાલો છાટી દેવો. તેના માટે મે છાસ ના મસાલા ની રેસીપી મે પેહલા જ શેર કરી છે.
હવે અપડે લાઈસુ તમાલપત્ર, લીમડો અને મરીપાઉડર.
હવે અપડે છાસ ને સેર્વ કરીસું તેના માટે તેમાં ઉમેરીસું બરફ મરી પાઉડર અને અપડે તૈયાર કરેલો વઘાર પણ હવે ઠરી ગયો હસે તો અપડે ઉમરીસું. વઘાર માં ઉમેરેલી બધી જ વસ્તુઓ નો ફ્લેવર છાસ માં આવી જસે. તેથી છાસ એકદમ ઠંડી તેમજ ટેસ્ટી બની જસે.
ત્યાર બાદ તેમાં ઉપર થી લીમડો તેમજ ખાસ નો મસાલો ઉમેરી સેર્વ કરો. તો તૈયાર છે ઠંડી ઠંડી મસાલા તડકા છાસ. જે ગરમી માં આપડા બોડી ને ખૂબ જ ઠંડક તેમજ રાહત આપે છે.
નોંધ: છાસ માટે જે ફોદીના નો વઘાર કરીયે તે પૂરે પૂરો ઠરી જાય પછી જ છાસ માં ઉમેરવો. જેથી તેના ફ્લેવર પણ જડવાય રહે અને છાસ ની ઠંડક પણ.ઉનાડા માટે મારુ તો આ ફેવરિટ પીણું છે. તો તમે પણ આ રેસીપી જરૂર ટ્રાઈ કરજો…
રસોઈની રાણી : મેધના સચદેવ(જૂનાગઢ)
મિત્રો, આપ સૌ ને મારી આ રેસિપી કેવી લાગી ? કોમેન્ટ માં અચૂક જણાવજો…જેથી નવી વાનગી આપવા માટે મને ઉત્સાહ રહે…
દરરોજ અવનવી વાનગી માટે લાઇક કરો અમારું પેજ – રસોઈની રાણી.
Page 1 Page 2 … Page 85 Next page
શીંગ ભુજીયા એ એક પ્રકારનો ચટપટો નાસ્તોછે, નોંધી રાખજો કામ આવશે
મૈસુર મસાલા ઢોસા – ઘરમાં દરેકને પસંદ આવશે.. આ વિકેન્ડ પર બનાવજો…
શારીરિક સ્વાસ્થ્ય માટે જરૂરી ફાયબર્સ વિશે જાણવા જેવું……..
ઘી ખાવાના ફાયદાઓ વાંચો ને કાલથી જ શરૂ કરી દો ઘી ખાવાનું….
કાચી કેરી – ફુદીનાનું શરબત – આ શરબત ઉનાળામાં લૂ સામે રક્ષણ આપે છે ઉપરાંત સ્વાદિષ્ટ ને પૌષ્ટિક પણ છે …
અનિરુદ્ધ ત્રિવેદી (RJ Aniruddh)
ચાંદની ચિંતન જોશી (જામનગર)
તોબા આ પુરુષો થી
તોબા આ સ્ત્રીઓ થી
પંકિતા ગિરીશ ભાઈ શાહ
પેટ્ટી ઓફિસર – મનન ભટ્ટ
હિરલ રાકેશ ગામી (જામનગર)
Proudly powered by WordPress